JohanHeinsen/ENO huggingface dataset:
Aalborg Stiftstidende, 1832-02-23
Fra Lyon meldes, at man sammesteds atter begynder at mærke en bitter og pirrelig Stemning blandt den arbeidende Classe. For 2 Maaneder siden - hedder det - tænkte de slet ikke paa Politik, men kun paa deres Arbeidsløn. Nu har ogsaa Partierne begyndt at indblande sig der, og baade Republiken og Napoleon den 2den skal have mange Tilhængere. Ogsaa Carlisterne, som der ere rige, og talrige, søge at vinde den arbeidende Classe og uddeele mange Penge; men - hedder det - kom det til Alvor, er det sandsynligt, at ikke engang de betalte ville følge deres Fane. Lyon befæstes iøvrigt stærk og Fæstningsværkerne synes mere rettede imod Staden end imod Omegnen. Det samme skal være Tilfældet i Marseille.
Aalborg Stiftstidende, 1832-02-23
Blandede Efterretninger. Fra Gallizen ere bedrøvelige Efterretninger indløbne til den østerrigske Regjering om Sundhedstilstanden i denne Provinds. Cholera er nemlig bleven afløst af en ondartet Typhus, af hvilken allerede henimod 800 Militairpersoner, ere døde.
Aalborg Stiftstidende, 1832-02-23
I de uralske Bjerge er gjort en ny Opdagelse, nemlig særdeles skjønne Smaragder. Af disse har man allerede solgt for 200000 Rubler, foruden dem, der ere sendte til Petersborg, og som formodenlig ikke have været de sletteste.
Aalborg Stiftstidende, 1832-02-23
J den Petersborger Journal. Den nordiske Bie, meddeles nogle interessante Skildringer, som ved Breve ere komne fra den kaukasiske Stad Tarki, betræffende Krigen i det nordlige Daghestan imellem russiske Detaschements, under Commando af General Kochanov, og Bjergenes Folkefærd, der ikke ville underkaste sig russisk Herredømme. Der tales om en betydelig Fægtning, i hvilken Kumykerne efter en hidsig Kamp skulde have mistet 1500 Mand. Russerne have erobret 20 Hærestegn og 3 Æresfaner; de udhvilede, ved Havets Bredde efter Fegtningen medens Staden Tarkiendnu stod i lys Lue.
Aalborg Stiftstidende, 1832-02-23
Keiser Nicolaus's Søster, Storhertuginde af Sachsen Weimar, har anviist 1500 Thlr. af sin Privatkasse til Understøttelse for de igjennem det Veimarske reisende Polakker.
Aalborg Stiftstidende, 1832-02-23
Natten imellem den 28de og 29de f. M., under en af Kronprindsen paa det Kgl. Slot i Stockholm given Fete, i Anledning af Carlsdagen, opdagedes et Mordbrænderforsøg i Stockholm, der kunde have havt de sørgeligste Følger. Der var nemlig gjort Forsøg paa, under den heftige Storm, at tænde Jld paa endeel gamle Brædeboutiker og Træskure paa Østersiden af Brunkeburgs Torv, nogle Piger, der efter Midnat vaskede i en nærliggende Bygning, saae Jlden, og man fandt i et af hine Skure et formeligt Baal anlagt og tændt.
Aalborg Stiftstidende, 1832-02-23
Walter Scot agter at opholde sig nogle Maaneder i Jtalien, og derfra at tage Hjemveien over Wien, Prag, Toplitz, Carlsbad, München, Dresden, Leipzig, Stutgaard, Weimar o. fl. St. (Da han flere end een Gang for danske Reisende har yttret det Forsæt, at ville besøge Danmark, med hvis Sprog, saavelsom ældre og nyere Litteratur, han allerede forlængst har gjort sig temmelig fortrolig, er der Grund til at formode, at han ogsaa vil gjæste Kjøbenhavn.) Han er ledsaget af sin ældste Søn, Major Walter Scott, af det 15de Husarregiment, og af Mit Anne Scott, hans ugifte Datter. Sir Walters yngste Søn, Charles Scott, skal være Attachs ved den brittiske Legation i Neapel.
Aalborg Stiftstidende, 1832-02-23
Paa Forespørgsel, hvilke Festligheder man maatte foranstalte til næste 1ste Marts, da Keiseren af Østerrig feirer sin Tronbestigelses 40de Aarsdag, har Hs. Majestæt givet det Svar: han saae helst, at hans Undersaatter paa denne Dag vilde opsende deres Bønner til Gud for ham; men om Fester og Glædesyttringer gad han intet hørt under saa kritiske Tidsomstændigheder.
Aalborg Stiftstidende, 1832-02-23
Fædrenelandet.
Aalborg Stiftstidende, 1832-02-23
Kjøbenhavn. Den 7de Februar blev i Samfundet til den danske Literaturs Fremme, en Generalforsamling holdt. Samfundets Formand, Hs. Exellence Hr. Overkammerherre von Hauch, Ridder af Elephanten, Storkors af Dorg. og Dbram. &c. &c. aabnede Mødet, indledende dets Forhandlinger ved en Tale, hvis Jndhold svarede til det patriotiske Sindelag, der gav Samfundet Tilværelse, i det samme for fem Aar siden, paa Nationens elskede Monarks høie Fødselsdag, ønskede at festligholde den paa en saa værdig Maade, som at bidrage til den danske Literaturs Fremme. Hs. Excellence overdrog derefter Samfundets Secretair, Statsraad Thaarup, at oplæse den forfattede Beretning om Samfundets Fremskridt, Virksomhed, oconomiske Forfatning. Samfundet har havt den Fornøielse at modtage et udførligt Skrift over en Priisopgave, som i to Aar havde været udsat nemlig: en systematisk Udvikling af de gamle Nordboers Forrestillingsmaade om den dem bekiendte Verden fra de ældste Tider af indtil Udgangen af det 13de Aarhundrede. Den udsatte Præmie blev tilkjendt Forfatteren, som ved den forseglede Seddels Aabning fandtes at være Registrator i Geheime-Arkivet Niels Math. Petersen. Den udsatte Præmie, 200 Rbdlr., er derefter udbetalt ham og Understyttelse til Værkets Trykning, ifølge Bekjendtgjørelsen af 17de December 1829 ham tilsikret; ligesom Kaartenes Udgivelse bliver for Samfundets Regning.
Aalborg Stiftstidende, 1832-02-23
Studenterne have i disse Dage begyndt at bære smaae røde Kokarder med sorte Kors; til Forskjel fra Vestindianernes hvide, dog bruges de meest af de saakaldte Russer, og dem, der studere Chirurgi og Medicin.
Aalborg Stiftstidende, 1832-02-23
Jnspekteuren paa Grønland, Hr. Major Fasting, der for kort Tid siden er kommen hjem til Hovedstaden, skal, efter Forlydende, have medbragt en ung grønlandsk Dame, der formedelst sin nationale Dragt interesserer meget i de Cirkler, hvori hun viser sig.
Aalborg Stiftstidende, 1832-02-23
Vor berømte Kapelmester, Musikdirecteur og Ridder Schall, siges at ville tage sin Afskeed.
Aalborg Stiftstidende, 1832-02-23
Blandede Efterretninger. Ved Kongl. Rescript ophæves det for Lyngbye og Omegne oprettede Districtsmedicat; hvorimod Districtschirurgicatet paa gamle Kjøbenhavns Amt deles i 2de Chirurgicater, det nordre og det søndre, og Lønnen for hvert især reglementeres til 200 Rbd. Sølv aarlig, foruden at begge Embeder skulle give Adgang til det Anciennitets-Tillæg, som allerh. Resolution af 28de December hjemler de ældre Districts chirurger.
Aalborg Stiftstidende, 1832-02-23
J Viborger Samler gjendrives Anmeldelsen om Tønders Gammelt og Nyt) Død. Da en paalidelig Correspondent, i Hovedstaden, hvis Efterretninger altid have været sandfærdige, ogsaa har meddeelt denne, saa maa man af Viborger Samler kunne fordre Personen fremstillet lyslevende for dette Blads Publicum, førend man skulde behøve at antage Gjendrivelsen for authentiske
Aalborg Stiftstidende, 1832-02-23
J den Kgl. Lands=Over- samt Hof= og Stadsret i Kbhvn. er i denne Tid afsagt Dom, hvorefter Skipper Pjettersen, som den, der har lagt Skjul paa giftfængende Varer, han paa et smittet Sted havde indtaget, er dømt at have sit Liv forbrudt. H. K. Jensen, der var af Qurantaine=Commissionen ansat som Opsynsmand ombord paa det af Arrestanten førte Skib, er tilkjendt en Straf af 2 Gange 4 Dages Fængsel paa Vand og Brød, da han blot blev overbeviist om, ikke at have afvasket og røget paa foreskreven Maade det Kjælder=Lukaf, hvori de giftfængde Varer vare henlagte.
Aalborg Stiftstidende, 1832-02-23
J. D. Albertsen og A. A. Westermann ere anseete, den Første med Straf af 4 og den Sidste af 2 Gange 4 Dages Fængsel paa Vand og Brød, for at have fortiet deres Kundskab om Varernes Tilværelse.
Aalborg Stiftstidende, 1832-02-23
Den 10de Dennes har Politiet i Altona fundet sig foranlediget til at lukke en saakaldet Bedesal, hvor Mysticismens Tilhængere holdt deres Forsamling. (Det Udførligere herom skal følge.)
Aalborg Stiftstidende, 1832-02-23
Bekjendtgjørelser. At min ædle og retskafne Mand, Gerhard Tetens, Sognepræst til Gunderup og Neusling, Amtsprovst for Fleskum m. fl. Herreder, Ridder af Dannebrogen, 72 Aar gammel, er, efter faa Dages Sygeleie, den 17de Dennes, Eftermiddag Kl. 2, indslumret blidelig og stille i Döden fra 5 Börn, hvis trofaste Fader han altid var og fra mig hans dybtbedrøvede Enke - det er det Sorgens Budskab jeg herved maa bringe fraværende Venner, om hvis Deeltagelse jeg, ogsaa uden dens Bevidnelse, för holde mig forsikkret. Gunderup, den 18de Februar 1832. U. Tetens, födt Rottbøll.
Aalborg Stiftstidende, 1832-02-23
At det blev i Dag Morges Kl. 4 vor tunge Lod, ved Døden at miste vor høit elskelige 23 Dage gamle Datter Frederikke Julie Andrea Marthine Wetter strøm, bekjendtgjøres smertelig af hendes dybtsørgende Forældre, for fraværende Familie og Venner. Aalborg, den 20de Februar 1832. M. K. Wetterstrøm, J. A. Wetterstrømfødt Gandrup. Schwarzwalder Stueuhre. er jeg nu forsynet med, af forskjellige Slags, og Lommeuhre af mange Facon, 12, 2 a Skasset, med og uden Kapsel, saavel som Cylinder= og Reperteer=Uhre. Aalborg, den 23de Februar 1832. C. Rørholm, Uhrmager. Stemplede og ustemplede Vexelblanquetter og Connossementer faaes hos Jacob H. Lundt.
Aalborg Stiftstidende, 1832-02-23
Fra Hr. C. Henckels lithographiske Anstalt i Kjøbenhavn er udkommen: Kaart over Jndløbet til Liimfjorden, optaget og udgivet af Chr. Stricker, Lodsoldermand og Dannebrogsmand. Jacob H. Lundt.
Aalborg Stiftstidende, 1832-02-23
J Gaarden Nr. 132 ved Vesteraae, er til Paaske=Flyttetid til Leie: En smuk Sahl med gibset Loft, til Gaden og tvende mindre Værelser til Gaarden, med flere Beqvemmeligheder. Ligeledes i Huset Nr. 164 i Kattesundsgaden nogle Beboelser.
Aalborg Stiftstidende, 1832-02-23
Et Huus, 2 Etager, med adskillige Udhuse til Jldebrændsel og andet Brug, og en skjøn Frugthave, alt i en reel Gade og ypperlig Stand, er underhaanden at erholde tilkjøbs og anvises fra Stiftsbogtrykkeriet.
Aalborg Stiftstidende, 1832-02-23
Mine præparerede Farvevarer til alle Couleurer til Ulden og Linned, med Forskrivter og Behandlingen, udsælges til nedsatte billigste Priser. Tages deraf i Partier gives Rabat. Th. v. Spreckelsen, paa gammel Torv i Aalborg.
Aalborg Stiftstidende, 1832-02-23
Et ungt Menneske, 14 a 16 Aar gammel, af gode Forældre eller Opdragere, kan komme i Lære hos Maler og Lakerer: F. W. Meyer.
Aalborg Stiftstidende, 1832-02-23
Proclamata. Ved Proclama af Dags Dato, der bliver læst inden vedkommenden Retter, er Enhver, som maatte have Noget at fordre i Stervboet efter Dorthea Nielsdatter at Enodden i Waes Sogn, indkaldte med 12 Ugers Varsel til for mig, som Skifteforvalter, at anmelde og beviisliggjøre deres Krav. Bye- og Herredsfogedcontoiret i Sæbye, den 18de Februar 1832. Heiberg.
Aalborg Stiftstidende, 1832-02-23
Auctioner. Ifølge passeret Udlæg for Skatter, bliver den Kjøb man og Strandingscommissionair Andreas Aabel tilhørende Gaard, Nr. 32, paa Algaden heri Byen, med underliggende Jordeiendomme, stillet til 3 offentlige Auctioner, nemlig: 1ste Gang, Mandagen den 19de Marts d. A., 2den Gang, Mandagen den 2den April d. A., og 3die Gang, Mandagen den 16de April d. A. De tvende første Auctioner afholdes paa denne Byes Raadstue, hver Dags Middag Klokken 12, og den tredie Auction i selve Gaarden Middag Klokken 12. Gaarden bestaar af: a) en 2 Etages Bygning af Grundmuur, paa 13 Fag, til Gaden, vel indrettet til Beboelse og Boutique, b) et grundmuret Sidehuus, 17 Fag, hvori er indrettet et Brændeviinsbrænderie, c) et Sidehuus, 18 Fag, af ege Bindingsværk, indrettet til Stald og Lade, samt d) et Halvtag, 8 Fag, af furre Bindingsværk. Til Gaarden hører en Have, og de samme underliggende Jordeiendomme ere circa 38 Tønder Land geometrisk Maal. Denne Bekjendtgjørelse tjener tillige vedkommende Panthavere til fornøden Efterretning, overeensstemmende med Placaten af 22de April 1817. Byfoged-Contoiret i Sæby, den 18de Februar 1832. Heiberg.
Aalborg Stiftstidende, 1832-02-23
Ifølge passeret Udlæg for Skatter, bliver det Snedker Werner Rosenkrantz Laulund tilhørende Sted, Nr. 35, paa Algaden heri Byen, stillet til 3 offentlige Auctioner, nemlig: 1ste Gang, Mandagen den 19de Marts d. A., 2den Gang, Mandagen den 2den April d. A., og 3die Gang, Mandagen den 16de April d. A. De tvende første Auctioner afholdes paa denne Byes Raadstue, om Formiddagen Klokken 11, og sidste Auction, i selve Stedet, Klokken 11 Formiddag. Stedet bestaar af: a) et Forhuus, 8 Fag, af ege Bindingsværk, indrettet til Beboelse, b) et Tverhuus, 4 Fag, af furre Bindingsværk, og c) en Haugeplads. Denne Bekjendtgjørelse tjener tillige vedkommende Panthavere til fornøden Efterretning, overeensstemmende med Placaten af 22de April 1817. Byfoged-Contoiret i Sæbye, den 18de Februar 1832. Heiberg. Efternævnte, den Kongelige Kasse, for Skatte= og Afgifts=Restancer, tilkiendte Eiendomme, nemlig: 1) Christen Rakkebyes Gaard, Lemb Westergaard kaldet, i Hellevad Sogn, af Hartkorn 4 Tdr. 6 Skpr. 3/4 Alb., 2) Clemen Bertelsens Gaard, Lemb Nørgaard kaldet, samme Sogn, af Hartkorn 3 Tdr. 4 Skpr., og 3) Niels Christian Christensens Gaard i Hellevad By og Sogn, af Hartkorn 3 Tdr. 1 Skpr. 2 Fdkr. 1 Alb., blive stillet til Bortsalg ved 3 Auctioner, som afholdes: 1ste Gang, Tirsdagen den 20de Marts d. A., Klokken 1011 Formiddag, 2den Gang, Tirsdagen den 3die April d. A., Klokken 1011 Formiddag, og 3die Gang, Tirsdagen den 17de April d. A., Klokken 10-12 Formiddag. De tvende første Auctioner afholdes paa Herredscontoiret i Sæbye, hvorimod den 3die Auction paa selve Eiendommene, hvilket herved bekjendtgjøres til alle Vedkommendes Efterretning. By- og Herredsfoged-Contoiret i Sæby, den 18de Februar 1832. Heiberg.
Aalborg Stiftstidende, 1832-02-23
Mandagen den 26de Marts d. A., bliver, i Lunderager Præstegaard, Dronninglund Sogn, ifølge Vedkommende Arvingers Begjæring, afholdt offentlig Auction over de Boet efter afdøde Sognepræst for Dronninglund Menighed, Amtsprovst Obel, tilhørende Effecter, bestaaende af en Deel, især theologiske, Bøger, Sølvtøi, Sengeklæder og Sengesteder, Lagner og Dækketøi, Kakkelovne, Borde, Stole, og andet Bohave, samt Kjøkken= og Bryggers=Redskaber, saa og Besætning af Heste og Fækreaturer, Vogne, samt øvrige Gaards- og Avlingsredskaber. Auctionen begynder og Morgenen Klokken 10, og fortsættes de følgende Dage, hvilket herved bekjendtgjøres til Lysthavendes Efterretning. By- og Herredsfoged-Contoiret i Sæbye, den 18de Februar 1832. Heiberg.
Aalborg Stiftstidende, 1832-02-23
Efter Vedkommendes Begjæring bliver hos Hr. Handelsmand N. Jensen i Løkken afholdt offentlig Auction, Fredagen den 9de Marts førstkommende, om Eftermiddagen Kl. 3, over 15 Tdr. 5 Skp. Rug, 39 Tdr. 4 1/4 Skp. Byg og 1 Tdr. 6 Skpr. Havre, som sammesteds er oplagt af Aalborg Bispestoels Tiendekorn fra Jngstrup Sogn; hvortil Lysthavende indbydes. Borglum Herredscontoir i Hiørring, den 18de Februar 1832. Sparck.
Aalborg Stiftstidende, 1832-02-23
Fredagen den 23de Marts og 6te April samt Tirsdagen den 24de April dette Aar, hver Dags Formiddag Kl. 10, bliver paa Raadstuen i Nibe, ifølge passeret Udlæg og vedkommende Pant= og Udlægshavers Begjæring, ved Auction opbuden til Salg: Huset Nr. 6 paa Grydsteddomsgaden i Nibe, bestaaende af en Bygning paa 13 Fag Bindingsværk med Straatag, indrettet til Beboelse og Smedeværksted, tilhørende Smed Søren Andersen. Conditionerne ligge til Eftersyn paa mit Contoir her i Byen. Nibe, den 16de Februar 1832. Lyn.
Aalborg Stiftstidende, 1832-02-25
Cholera Jfølge officiel Bekjendtgjørelse af 13de Februar er Cholera udbrudt i London. Den 14de Kl. 10 om Formiddagen beløb Antallet paa de Angrebne sig til 14, af hvilke allerede 7 vare døde. Som en Følge deraf udstædes nu ikke længere rene Sundhedspasse for afgaaende Skibe.
Aalborg Stiftstidende, 1832-02-25
J Berlin er den 19de Februar holdt en Takkefest i Anledning af Sygdommens Ophør, og i Vien helbredtes den 14de de 2 sidste Patienter. J Prag angrebes derimod samme Dag endnu 39 og i Halle 10.
Aalborg Stiftstidende, 1832-02-25
Jtalien. Fra Bologna meldes, at der sammesteds hersker den største Rolighed paa Grund af de østerrigske Troppers gode Mandstugt. Naar en pavelig Soldat tillader sig den mindste Fornærmelse mod nogen af Jndvaanerne, faaer han Stokkeprygl. De opholde sig ogsaa ordentligviis i deres Caserner, hvor General Hrabovskis Adjutant har dem under streng Opsigt. Al Civil- og Militair=Myndighed er concentreret i Østerrigernes Hænder.
Aalborg Stiftstidende, 1832-02-25
Det stadfæstes, at en fransk Eskadre med Tropper ombord er afgaaet fra Toulon, hvis Bestemmelse almindelig Kirkestaten og navnlig Ancona ansees for. Dette Sted betragtes i franske Blade som et fortrinligt Styttepunkt i det usandsynlige Tilfælde, at Begivenhederne i Jtalien skulde lede til en Krig med Østerrig. Om denne det franske Cabinets mærkelige Beslutning indeholder Hamb. Corr. følgende Skrivelse fra Paris, dat. 14de Februar. Med Utaalmodighed imødeseer man her Beretningerne om den Virkning, som vort Cabinets Jntervention i de italienske Anliggender vil have paa det østerrigske Hof. Selv i vore bedste underrettede Circler tør Jngen med Vished sige, om Expeditionen finder Sted med eller uden det østerrigske Cabinets Samtykke. Hvad de forudgangne Underhandlinger angaae, da erfarer man, at Hr. v. St. Aulaire kun derfor med saamegen Bestemthed tiltraadte de øvrige Gesandtes Erklæringer, fordi han ventede derved at skræmme Romagnolerne og saaledes forhindre den østerrigske Jntervention. Da dette slog feil og Legationerne gjorde Modstand, holdt man vel Interventionen for en rimelig Følge, men foresatte sig dog for Formens Skyld at protestere. Først Efterretningen om Massacren i Forli synes at have opvakt Tanken om en Medintervention. Følgende Betingelser bleve derfor foreslaaede Vienerhoffet: 1) At i det Høieste 15000 Mand Keist. Tropper skulde indrykke i Legationerne; 2) at kun et Observationscorps paa 56000 Mand skulde blive tilbage for at forebygge nye Forsøg, 3) at Frankrig ligeledes vilde sende et Corps paa 56000 Mand til Kirkestaten i samme Øiemeed. Paa disse Forslag er endnu ikke Svar indløben fra Vien, og man er endnu i Uvished om den Afmarsch af en Afdeling af de indrykkede østerrigske Tropper, der allerede har funden Sted, er at tilskrive hiint Forslag af det franske Cabinet, eller en frivillig Beslutning.
Aalborg Stiftstidende, 1832-02-25
Tyskland. De Uroligheder i Egnen af Frankfurt, som sidste Gang omtaltes, have rigtignok fundet Sted og Anledningen til dem fortælles paa samme Maade som da, men de synes hidtil ikke at have havt videre farlige Følger. Foruden den Misforstaaelse, som i nogen Tid har hersket mellem Regieringen i Hertugdømmet Nassau og Stænderne, er det fornemmelig en ny af Preussen og Hessen indført Toldanordning, der i hine Egne og i det Hele i det sydlige Tyskland opvækker en almindelig Misfornøielse. Det er et afde beklageligste Phænomener i vor Tid - saaledes hedder, det i Nürnberger-Correspondent - at Toldforeningerne i Tyskland, ved hvilke man havde til Hensigt at bevirke en nærmere Forbindelse imellem de tyske Stater, netop have en modsat Virkning, saa at der allerede har dannet sig 2 Partier, der staaer fjendtlig over for hverandre og forstyrrer Freden og Enigheden i Tyskland. Varetransporten fra Nordsøen til de sydtyske Lande er høilig bebyrdet ved den preussiskehessiske Transittold, som kan beløbe sig til 50 a 100 Gylden af en Fragtvogn. Mangen baiersk Sukker= og Tobaksfabrik har derved faaet en uventet aarlig Udgift af 510000 Gylden. Som en Følge deraf lade nu mange deres Vare gaae op af Rhinen, men denne Omvei medfører ogsaa Ubehageligheder.
Aalborg Stiftstidende, 1832-02-25
Blandede Efterretninger. Den engelske Reformbill er endnu under Committeen i Underhuset, og man venter ikke, at den vil komme ind i Overhuset, før ved Enden af denne Maaned, eller i Begyndelsen af næste.
Aalborg Stiftstidende, 1832-02-25
Et gammelt vel funderet og godt organiseret Ridderacademie forenet med en lige saa god Cadetskole, med sex Professorer og 200 Lærlinge i Kalisch, er ophævet. Professorer ere opfordrede til at forføie sig til Varschau og Lærlingerne ere ligefrem frigivne. Mangehaande modsigende Rygter ere desangaaende i Omløb. En af Professorerne flygtede, Natten førend han skulde afhentes til Varschau, til Posen og derfra til Breslau.
Aalborg Stiftstidende, 1832-02-25
D. Pedros Expedition er den 10de afseilet fra Belle Jsle. Han blev modtagen paa Flaaden med stor Enthusiasme og modtog - iført en portugisisk Generalsuniform - Officeercorpsets Troskabs-Eed paa sin Datter D. Marias Vegne. Fremdeles har han forordnet, at hver Matros og Soldat skal nyde en Forhøielse af 5 Shill. engelsk i deres maanedlige Gage, saalænge det Kongelige eller rettere Dronninglige Flag vaier fra Stormasten. J Paris har man iøvrigt ingen gode Forhaabninger om Udfaldet af dette Tog.
Aalborg Stiftstidende, 1832-02-25
Man siger, at D. Pedros Flaade er ikke bedre end hans Manifest og tiltroer ingen af Delene Kraft til at styrte et saavel funderet Munkeregiment som Don Miguels.
Aalborg Stiftstidende, 1832-02-25
Den varschauske Tidende gjendriver det udspredte Rygte, at adskillige polske Generaler skulle være sendte til Siberien, eller indspærrede i Fængsler. Det kan være nok - siger den i saa Henseende at fortælle, at disse Generalers Fruer og Familie saavelsom andre Personer, der staae i venskabelig Forbindelse med dem, næsten med hver Coureer, modtager Breve fra dem og besvare disse paa samme Maade og det er saa langt fra, at de russiske Embedsmænd lægge Hindringer i Veien for denne Correspondence, at de tvertimod selv med al Beredvillighed besørge den. (De polske Generaler ere altsaa Krigsfanger, men hvor deres Opholdsted er, siges ikke.)
Aalborg Stiftstidende, 1832-02-25
Den strænge Bestemmelse med Hensyn paa Eleverne i det opløste kalischske Cadetcorps er efter Fyrst Paskevitsch's Jndstilling nu saaledes modificeret, at kun de Elever, der ingen Paarørende have i Kongeriget Polen eller hvis Slægtninge ere tilfredse med Translocationen, skulle indlemmes i de russiske Cadetcorps og de til det 4de og 5te Armeecorps henhørende Regimenter; de derimod, hvis Familier ønske at tage dem til sig og selv besørge deres Opdragelse, skulle overgives deres Slægtninge, dog med den Erindring, at de i saa Fald ikke kan videre gjøre nogen Fordring paa Understøttelse af Regjeringen.
Aalborg Stiftstidende, 1832-02-25
De til Polen tilbagevendte Soldater af den forrige polske Armee, som mangle Beskjeftigelse og derved tillige Leilighed, til at fortjene Noget, anvendes nu efter Fyrst Paskevitsch's Foranstaltning til offentlige Arbeider. Saaledes ere 1300 Mand sysselsatte med Arbeider paa Chausseerne, 600 Mand beskjeftiges med at bygge Broer og 1000 Mand med Forfærdigelsen af Tømmerflaader.
Aalborg Stiftstidende, 1832-02-25
En Adelsmand fra den preussiske Provinds Posen, Grev som har taget Deel i den polske Opstand og som en Tid ansaaes udelukt fra Amnestien, har udsat en Pension af 400 Rdlr. paa Livstid for en Grændseopsynsmand, som han har beskadiget ved et Skud, og maa altsaa have faaet sin Formue igjen. Man erfarer ved denne Leilighed, at de, som emigrerede fra Posen til Polen, pleiede paa Grændsen istedetfor Pas at fremvise nogle Pistoler, med hvilket Slags Pas Opsynsmændene snart bleve saa fortrolige, at de, naar de saae en slig Skare nærme sig, strax raabte. Vi forstaae Dem nok, m. H. her er den bedste, korteste og sikkreste Vei.